Ғөбәйҙуллин Данис Тимерйән улы

Ғөбәйҙуллин Данис Тимерйән улы (1 декабрь 1981 йыл — 2015 йыл) — ике «Ҡаһарманлыҡ» ордены кавалеры.

 Биографияһы 
Данис Тимерйән улы Ғөбәйҙуллин 1981 йылдың 1 декабрендә БАССР-ҙың Бөрйән районы Тимер ауылында тыуған. 1988 йылда Тимер урта мәктәбенең беренсе синыфына бара, уҡыуҙы уңышлы тамамлағас, Күмертау физкультура техникумында уҡып, Яңы Монасип мәктәбендә бер йыл эшләй.

2001 йылдың 26 майында Хәрби көстәр сафына саҡырылып, Данис Баш разведка идаралығының Махсус тәғәйенләнештәге отрядында хеҙмәт итә башлай. Ә 2002 йылдың апрелендә Төньяҡ Кавказ төбәгенә командировкаға ебәрелә. Ул Генераль штабтың төп разведка идаралығына эләгә. Террорға ҡаршы күп операцияларҙа ҡатнаша. Ҡаты яраланып, госпиталдә дауалана. Чечен республикаһындағы хәрби хәрәкәттәрҙә күрһәткән батырлыҡтары өсөн Данис Тимерйән улы ике тапҡыр «Ҡаһарманлыҡ» ордены менән бүләкләнә.

Был хаҡта  — тип яҙылған Башҡортостан Республикаһы буйынса Федераль идаралыҡ суд приставтары хеҙмәте сайтындаДва ордена Мужества .

Әрме хеҙмәтенән һуң Яңы Монасип мәктәбендә хәрби етәксе булып эш башлай, Башҡорт дәүләт университетының юридик факультетын тамамлай. Ғөбәйҙуллин Данис Тимерйән улы 2011 йылдан Федераль суд приставтары хеҙмәтенең БР буйынса идаралығы Өфө район суд приставтары бүлеге суд эшмәкәрлегенең билдәләнгән тәртибен тәьмин итеү буйынса суд приставы булып эшләй.

Ике улы бар. 2015 йылда фажиғәле үлеп ҡала.

 Исемен мәңгеләштереү 
 Данис Тимерйән улы Ғөбәйҙуллин уҡыған Тимер мәктәбендә уның иҫтәлегенә таҡтаташ ҡуйылған (2017)Данис Ғөбәйҙуллин исеме мәңгеләштерелде
 Данис Ғөбәйҙуллин исемендәге стипендия булдырыла.
 Футбол буйынса Данис Ғөбәйҙуллин исҽмҽндәгҽ күсмә кубок булдырылаҒөбәйҙуллин Данис Тимҽрйән улы исҽмҽндәгҽ күсмә кубокка дүрт ауыл командалары араһында футбол буйынса ярыш үткәрҽлдҽ.

 Сығанаҡтар 

 Иҫкәрмәләр 

 Һылтанмалар 
Батырҙарын иҫкә алғанда онотмаһын мине лә Тыуған ил…